Sophie Elise

Sofie Steen Isachsen (født 18. desember 1994), kjent som Sophie Elise, er en norsk forretningsdrivende blogger, forfatter, foredragsholder og sanger.
Virksomheten drives gjennom selskapet Sophie Elise AS som ble stiftet 6. januar 2016 hvor Isachsen er styreleder og daglig leder. Selskapet har hatt en omsetning i perioden 2016–2018 på 3,6, 4,8 og 4,2 millioner kroner. I samme periode er utbyttet på 2,1, 1,2 og 3,5 millioner.I 2018 kom første sesong av serien Sophie Elises verden på TV 2 Livsstil og TV 2 Sumo, mens sesong to kom i 2019. Serien ble avsluttet med tredje og siste sesong på nyåret i 2020. Isachsen har blogget om hvordan hun har endret på bryster, bakende, underliv, nese, lepper, hudfarge, hårfarge, hårlinje og mer. I januar 2020 kunngjorde Isachsen at hun skulle slutte å blogge.


== Karriere ==
Isachsen livnærte seg i mange år av sin blogg, som dreier seg om henne som person, hennes hverdag, sminketips, klær og tilbehør. I tillegg tok hun opp samfunns- og miljømessige spørsmål.Karakteren til bloggeren Sophie Elise Isachsen i tegneseriestripa Nobelkomiteen ble tilbudt jobb (i Den Norske Nobelkomite). I tredje sesong av TV-vitenskapsformidlingsserien Folkeopplysningen konkurrerte Sophie Elise Isachsen sammen med Erlend Elias Bragstad med aksjeanalytikere, en spåmann og en ku om å gjette hvilken aksjeportefølje som ville ha størst verdistigning.De siste årene har Isachsen drevet forretning med sitt kosmetikkmerke «Glöd», egen bokklubb «Litt Sophie» i samarbeid med Strawberry Publishing, og to strikkekolleksjonene «Skappel X Sophie Elise» i samarbeid med Skappelstrikk. I tillegg har hun forfattet og gitt ut tre selvbiografiske bøker.
Hun var deltaker i sesong 6 av Farmen kjendis, hvor hun kom helt til finaleuken og endte på en 6. plass.


== Politiske syn ==
Etter å ha vært på rehabilitering for medikamentavhengighet skrev hun på Instagram den 2. oktober 2022 at hun ønsker en rusreform i Norge.
Jeg tror det å søke hjelp og få det bedre vil bli mye lettere om vi får på plass en rusreform. Flytte ressurser fra politiet til helsevern. Det vil gjøre vårt samfunn og enkeltmenneske bedre. Nå brenner jeg virkelig for en rusreform i landet vårt. Fy faen hvilken endring det hadde gjort.


== Priser og utmerkelser ==
Mektigste kvinne i Medie-Norge, kåret av Medier24 i 2015.
Årets blogger på Vixen Influencer Awards 2015.
Folkets favoritt på Vixen Influencer Awards 2015.
Årets business på Vixen Influencer Awards 2019.
Årets Gullbarbie 2021, en kåring av hvem som får unge til å føle seg verst. Utdeles av Redd Barna Ungdom 


== Filmografi ==
Utdrag over deltakelser i ulike TV-programmer:

2015: Tusvik & Tønne Talkshow, TV 2
2018: Skal vi danse, TV 2
2018–2020: Sophie Elises verden, TV 2 (tre sesonger)
2019: Mobilsnokeshow, VGTV
2019: Sophie Elise tester Norge, TV 2 Sumo
2020: Drømmehytta, TV 2
2014–2016, 2021: Bloggerne, TV 2 Livsstil (sesong 1–5, 14–15)
2021–2022: God kveld, Norge, TV 2 Play, programleder
2022: Farmen kjendis (sesong 6), 6.plass


== Diskografi ==
2014 «Lionheart» (singel)
2015 «Love Like That» (singel)
2017 «All Your Friends» (singel)
2018 «In My Head» (singel)
2018 «Next Summer» (singel)


== Bibliografi ==
Isachsen, Sophie Elise (2016) Forbilde, Cappelen Damm ISBN 9788202511678
Isachsen, Sophie Elise (2018) Elsk meg, Cappelen Damm ISBN 9788202559076
Isachsen, Sophie Elise (2020) Ting jeg har lært, Strawberry Publishing ISBN 9788284190167


== Referanser ==


== Eksterne lenker ==
(no) Offisiell blogg 
(en) Sophie Elise på Internet Movie Database 
(en) Sophie Elise på Discogs 
(en) Sophie Elise på MusicBrainz 
(en) Sophie Elise på Genius — sangtekster 
(en) Sophie Elise på Instagram  Wikiquote: Sophie Elise – sitater